Hele 43 af de nordjyske kyllingeproducenter har måttet dreje nøglen om siden 2006. Det svarer til en ud af seks. Dansk Landbrug forklarer til P4 Nordjylland, at kyllingefarmernes situation skyldes, at de har indgået langtidskontrakter på foder, da prisen var i top. Kyllingeavlerne forventede, at prisen ville stige yderligere, så de ville tjene penge på kontrakten. I stedet faldt prisen. Det har ramt de nordjyske kyllingeproducenter hårdt. - Vi, der indgik langtidskontrakter på foder, må nu erkende, at det var en dårlig idé. Dagsprisen er faldet 20-30 procent. Det gør, at indtjeningen kommer under pres nu, siger kyllingeproducent i Nordjylland, Per Andersen til P4 Nordjylland.

Opsummering:
Antallet af kyllingeproducenter i Nordjylland er faldet drastisk siden 2006.